b'\n_START_ARTICLE_\nKomatar\n_START_SECTION_\nTelesne zna\xc4\x8dilnosti\n_START_PARAGRAPH_\nKomatar ima videz drozga in je velikosti od 23\xe2\x80\x9327\xc2\xa0cm. Po telesni zgradbi je podoben kosu. Samci so v celoti temno-rjave barve, z izjemo bele lise v obliki polmeseca na prsnih in rumenkastega kljuna. Konci peruti so srebrnkasti zaradi manj\xc5\xa1ega \xc5\xa1tevila belih peres. Samice so preprostej\xc5\xa1e obarvane.\n_START_SECTION_\nGnezdenje\n_START_PARAGRAPH_\nV povpre\xc4\x8dju imajo eden ali dva zaroda v \xc4\x8dasu od meseca aprila do junija. Gnezdo na drevesu je skodeli\xc4\x8daste oblike, samica v njem izle\xc5\xbee od 3 do 6 jajc.\n_START_SECTION_\n\xc5\xbdivljenjski prostor in navade\n_START_PARAGRAPH_\nKomatarji \xc5\xbeivijo v vi\xc5\xa1je le\xc5\xbee\xc4\x8dih gozdovih in zato naseljujejo skrajni sever Skandinavije, vi\xc5\xa1avja v Veliki Britaniji ter Irski, gorstva srednje in ju\xc5\xbene Evrope ter vi\xc5\xa1je lege v Mali Aziji in na Kavkazu. Ustrezajo mu me\xc5\xa1ani in iglasti gozdovi na vi\xc5\xa1jih nadmorskih vi\xc5\xa1inah vse tja do gozdne meje, kjer se preseli v ru\xc5\xa1evje. Populacijo komatarjev ocenjujejo na 5.500 do 11.000 parov v Veliki Britaniji ter 180-360 parov na Irskem. 250.000 do 350.000 parov oz. polovica evropske in tretjina svetovne populacije pa domuje v Avstriji in Romuniji._NEWLINE_Septembra se selijo na jug, prezimujejo pa v Sredozemlju._NEWLINE_Na izpostavljenih mestih, kakor so denimo vrhovi smrek, se ogla\xc5\xa1ajo podobno kakor cararji, cikovti in kosi.\n_START_SECTION_\nPrehrana\n_START_PARAGRAPH_\nPrehranjujejo se enako kot kosi, se pravi z \xc5\xbeu\xc5\xbeelkami, de\xc5\xbeevniki in jagodami.'